**ဇဏ်ခီ** (အင်္ဂလိပ်: Zenn Kyi) သည် မြန်မာနိုင်ငံမှ ရုပ်ရှင်သရုပ်ဆောင်၊ အဆိုတော်၊ တေးရေး၊ ဂီတမှူး၊ ဇာတ်ညွှန်းရေးသူ၊ စာရေးဆရာ တစ်ဦးဖြစ်သည်။ ၁၉၈၁-ခုနှစ်၊ ဩဂုတ်လ ၂၅ ရက်နေ့တွင် မန္တလေးမြို့၌ မွေးဖွားခဲ့သည်။ အသက် ၁၃ နှစ်အရွယ်တွင် အမေရိကန်ပြည်ထောင်စု သို့ ပြောင်းရွှေ့နေထိုင်ပြီး ၂၀၀၉ ခုနှစ်တွင် မြန်မာပြည်သို့ ပြန်လာခဲ့သည်။ *ပျောက်ဆုံးနေတဲ့ကမ္ဘာ* တစ်ကိုယ်တော်သီချင်းခွေကို ထုတ်ဝေခဲ့သည်။  *မုဒြာရဲ့ခေါ်သံ* ဇာတ်ကားဖြင့် မြန်မာ့ရုပ်ရှင်လောကသို့ ဝင်ရောက်ခဲ့ပြီး သူ၏ ပထမဆုံးရုံတင်ခွင့်ရရှိခဲ့သော *ဥပါယ်တံမျဉ်*ဇာတ်ကားဖြင့် ပရိသတ် အားပေးမှုရရှိခဲ့သည်။

အစောပိုင်းဘဝနှင့် ပညာရေး
------------------------

ဇဏ်ခီသည် မန္တလေးဇာတိဖြစ်သည်။ ဆယ်ကျော်သက်အရွယ်၌ အမေရိကသို့ ဖခင်ဖြစ်သူနှင့်အတူ ပြောင်းရွေ့နေထိုင်ခဲ့သည်။ အထက်တန်းကျောင်းသားဘဝမှစ၍ ဂီတပညာကိုအထူးစိတ်ဝင်စားကာ တက္ကသိုလ်၌ ဂီတပညာဘာသာရပ်ကို Major အဖြစ် ရွေးချယ်သင်ကြားခဲ့သည်။ ထို့နောက် ဂီတသီအိုရီ ဘာသာရပ်များကို ငြီးငွေ့လာသဖြင့် အသံဖမ်း အင်ဂျင်နီယာဘာသာရပ်ကိုပြောင်းကာ ရုပ်ရှင်အသံ (Post-Production Sound) ဖြင့် IAR (Institute of Audio Research, NY)မှ ကျောင်းပြီးခဲ့သည်။

ရုပ်ရှင်လုပ်ငန်း
----------------

နယူးရော့(ခ်)မြို့၌ ရုပ်ရှင်နှင့်ပတ်သက်သောအသံပိုင်းဆိုင်ရာ အလုပ်များလုပ်ကိုင်ရင်း သရုပ်ဆောင်အဖြစ် စတင် ဝင်ရောက်လုပ်ကိုင်ဖြစ်သည်။ ဇနီးဖြစ်သူ ခရစ္စတီးနားခီနှင့်အတူ ရုပ်ရှင်တိုများနှင့် Music Video များကို တွဲဖက်လုပ်ကိုင်ရင်း ဇာတ်ညွှန်းများပါ စတင်ရေးဖြစ်ခဲ့သည်။ ၂၀၀၈ ခုနှစ်ကုန်မှ စ၍ မြန်မာပြည်တွင် ပြန်လည်ရွှေ့ပြောင်းနေထိုင်ခဲ့ကြပြီး ရုပ်ရှင်လုပ်ငန်း၌ လုပ်ကိုင်ခဲ့သည်။ ၂၀၁၈ ခုနှစ် အတွင်း၌ ကိုယ်တိုင်ခေါင်းဆောင်မင်းသားအဖြစ် သရုပ်ဆောင်ကာ အသံနှင့်နောက်ခံဂီတကို ဖန်တီးတီးခတ်ထားသော *ဥပါယ်တံမျဉ်* နှင့် *မုဒြာရဲ့ခေါ်သံ* ရုပ်ရှင်ဇာတ်ကားကြီးနှစ်ကားကို ရုံတင်ပြသခွင့်ရရှိခဲ့ပြီး၊ ပရိသတ်အားပေးမှုကို ရရှိခဲ့သည်။ ၂၀၁၉ ခုနှစ်၊ အောက်တိုဘာလတွင်  *ထာဝရနှောင်ကြိုး* ရုပ်ရှင်ဇာတ်ကားကြီးကို ရုံတင်ပြသခဲ့သည်။

အခြားအနုပညာလုပ်ငန်းများ
-----------------------

ဇဏ်ခီကိုယ်တိုင် ရေး/ဆို တစ်ကိုယ်တော် တေးစီးရီး ပထမအခွေဖြစ်သည့် *ပျောက်ဆုံးနေတဲ့ကမ္ဘာ* ကို ၂၀၀၉ ခုနှစ်အတွင်းမှာ ထုတ်ဝေခဲ့သည်။ ဇဏ်ခီ၏ ပထမဦးဆုံးစာအုပ်အဖြစ် ၂၀၁၉ ခုနှစ်၊ စက်တင်ဘာလ၌  *ကိုယ်တိုင်သိရှိသွားမှု* အက်ဆေးစာအုပ်ကို ထုတ်ဝေခဲ့သည်။

လူမှုဘဝ
-------

ဇဏ်ခီသည် ၂၀၀၆ တွင် ခရစ္စတီးနားခီ နှင့် လက်ထပ်ခဲ့သည်။ 

ပြည်ရွှေဆံတော်ဘုရားသို့ရောက်နေသော ခီမောင်နှံ

ရုပ်ရှင်ဇာတ်ကားကြီးများ
-----------------------

ရုပ်ရှင်ဇာတ်ကားစာရင်း| ခုနှစ် | ရုပ်ရှင်အမည် | ဒါရိုက်တာ | တွဲဖက်သရုပ်ဆောင်များ | ဇာတ်ကောင် |
| --- | --- | --- | --- | --- |
|
| ၂၀၁၈ | *ဥပါယ်တံမျဉ်* | ခရစ္စတီးနားခီ | ဇဏ်ခီ၊ သက်မွန်မြင့်၊ အောင်မြင့်မြတ်၊ Kaew Korravee | မင်းထက် |
| ၂၀၁၈ | *မုဒြာရဲ့ခေါ်သံ* | ခရစ္စတီးနားခီ | ဇဏ်ခီ၊ လှယဉ်ကျေး၊ နန်းဝေဝေထွန်း | Jaden |
| ၂၀၁၉ | *ထာဝရနှောင်ကြိုး* | ခရစ္စတီးနားခီ | ဇဏ်ခီ၊ ပိုင်ဖြိုးသု၊ မင်းညို၊ ခင်သဇင်၊ ဂျူးဂျူးကေ | သီဟ |

ရရှိခဲ့သော ဆုများနှင့် ဆန်ကာတင်စာရင်းဝင်မှုများ
-----------------------------------------------

| စဉ် | ဆုအမည် | ခုနှစ်သက္ကရာဇ် | ဆုအမျိုးအစား | အနုပညာလုပ်ဆောင်ချက် | မှတ်ချက် |
| --- | --- | --- | --- | --- | --- |
| ၁။ | မြန်မာ့ရုပ်ရှင်ထူးချွန်ဆု (အကယ်ဒမီဆု) | ၂၀၁၈ | အမျိုးသားဇာတ်ဆောင်ဆု | *ဥပါယ်တံမျဉ်* (သီဟ အဖြစ် သရုပ်ဆောင်) | ဆန်ခါတင် |
| ၂။ | ပြည်သူ့အကယ်ဒမီဆု | ၂၀၁၉ | ပြည်သူ့အကယ်ဒမီဆု | - *ဥပါယ်တံမျဉ်* (သီဟ အဖြစ် သရုပ်ဆောင်၊ ရုပ်ရှင်ဇာတ်ကား၏ ဇာတ်ညွှန်းကို ရေးသား)
- *မုဒြာရဲ့ ‌ခေါ်သံ* (‌‌ဂျေဒင်အဖြစ် သရုပ်‌ဆောင်) | ဇနီးဖြစ်သူ ခရစ္စတီးနားခီနှင့် တွဲဖက်၍ ရရှိ |

ကိုးကား
-------

1. ↑  ဥပါယ်တံမျဉ် ဇာတ်ကားနဲ့ပရိသတ်ကြားနာမည်ကြီးနေတဲ့ဇဏ်ခီရဲ့ ဘဝဇာတ်ကြောင်း။ Momolay (၁၅ ဖေဖော်ဝါရီ ၂၀၁၈)။  ၁၅ ဖေဖော်ဝါရီ ၂၀၁၈ တွင် ပြန်စစ်ပြီး။
2. ↑  Nandar Aung (21 March 2018)။ 'မုဒြာ' နဲ့ ရွှေကြာ' (in my)။ *The Myanmar Times*။ 26 March 2018 တွင် မူရင်းအား မော်ကွန်းတင်ပြီး။  26 March 2018 တွင် ပြန်စစ်ပြီး။
3. ↑  Han Nwe (23 January 2018)။ ကြိုးစားမှုနဲ့အတူ ပရိသတ်တွေရဲ့ အာရုံစိုက်မှုအပြည့်ရခဲ့တဲ့ မင်းသား ဇဏ်ခီ (in my)။ *Cele Now Media*။ 26 March 2018 တွင် မူရင်းအား မော်ကွန်းတင်ပြီး။  26 March 2018 တွင် ပြန်စစ်ပြီး။
4. ↑  Han Nwe (11 January 2018)။ ဥပါယ်တံမျဉ် ဇာတ်ကားမှ အဓိက သရုပ်ဆောင် ဇဏ်ခီ နှင့် အင်တာဗျူး။ *Myanmar Movie Trailer*။ 26 March 2018 တွင် မူရင်းအား မော်ကွန်းတင်ပြီး။  26 March 2018 တွင် ပြန်စစ်ပြီး။
5. ↑  လက်တွဲလာခဲ့ကြတာ (၁၇) နှစ် ရှိပြီဆိုတဲ့ ဇဏ်ခီ နှင့် ခရစ်တီနာခီ။ Myanmar Celebrity (၁၃ မတ် ၂၀၁၈)။  ၁၃ မတ် ၂၀၁၈ တွင် ပြန်စစ်ပြီး။
6. ↑

ပြင်ပလင့်များ
-------------

* ဖေ့စ်ဘွတ်ခ် ပေါ်ရှိ ဇဏ်ခီ
* Zenn Kyi IMDb
* Zenn Kyi Facebook Page